احمد اسدی 1367- جی ایلده اورمودا دونیایا گؤز آچدی. آتاسی اورمونون تانینمیش ادیب و شاعرلریندن بیری اوْلان جناب بهرام اسدی، آناسی دا حؤرمتلی شاعره، مۆعلیمه فریده سلیمانی دیر. اونا گؤره احمد کیچیک یاشلاریندان بئله بیر ادبیات سئور عایله­ده شعر، بدیعی ادبیات و اینجه صنعتله تانیش اوْلوب، ادبی محیطده بویا- باشا چاتدی. 1386- جی ایل علوم تجربی دیپلومونو آلارکن، اورمونون دانشگاهینا داخل اوْلدو، 1390- دا «منابع طبیعی» رشته­سینده لیسانس آلدی.